CELEX: 62009CN0506
Language: et
Date: 2009-12-07 00:00:00
Title: Kohtuasi C-506/09 P: Portugali Vabariigi 7. detsembril 2009 esitatud apellatsioonkaebus Euroopa Ühenduste Esimese Astme Kohtu (seitsmes koda) 23. septembri 2009 . aasta otsuse peale kohtuasjas T-385/05: Transnáutica — Transportes e Navegação SA versus komisjon

13.3.2010   
            
            
               ET
            
            
               Euroopa Liidu Teataja
            
            
               C 63/24
            
         Portugali Vabariigi 7. detsembril 2009 esitatud apellatsioonkaebus Euroopa Ühenduste Esimese Astme Kohtu (seitsmes koda) 23. septembri 2009. aasta otsuse peale kohtuasjas T-385/05: Transnáutica — Transportes e Navegação SA versus komisjon
   (Kohtuasi C-506/09 P)
   2010/C 63/39
   Kohtumenetluse keel: inglise
   
      Pooled
   
   
      Apellant: Portugali Vabariik (esindajad: L. Fernandes, C. Guerra Santos, J. Gomes ja P. Rocha)
   
      Teised menetluspooled: Transnáutica — Transportes e Navegação, SA, Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               rahuldada Portugali ametivõimude esitatud apellatsioonkaebus, peatades kohtuasja lahendamise Üldkohtu otsuse kuulutamiseni, niivõrd kuivõrd kolmandate poolte menetlustes on vaja arutada mitte ainult õigusküsimusi, vaid uurida ka faktilisi asjaolusid;
            
         
               —
            
            
               tühistada 23. septembri 2009. aasta otsus kohtuasjas T-385/05: Transnáutica — Transportes e Navegação SA versus komisjon, millega see kohus tühistas komisjoni 6. juuli 2005. aasta otsuse REM 05/2004, millega lükati tagasi Transnáutica taotlus tollimaksude tagastamiseks ja vähendamiseks;
            
         
               —
            
            
               mõista kohtukulud välja Transnáutica — Transportes e Navegação SA-lt.
            
         
      Väited ja peamised argumendid
   
   Apellant väidab, et Esimese Astme Kohus eksis, kui leidis, et Portugali toll toimis valesti, kui määras kindlaks ja kontrollis kõnealustes transiiditehingutes kasutatud garantiitunnistust.
   Apellant väidab samuti, et võimatu on tuvastada mistahes põhjuslikku seost Portugali ametivõimude poolt väidetavalt toime pandud eksimuste ja kauba tollijärelevalve alt hilisema väljaviimise vahel ning leiab, et vastupidisele seisukohale asudes on Esimese Astme Kohus rikkunud Euroopa Liidu õigust.